ངེ་གི་མིང་ཚེ་རིང་དཔལ་འབྱོར།ལོ་ན་ཆུང་ཀུའི་སྒང་ལས་སློབ་གྲྭ་ན་ཕྱི་ནང་གི་ཤེས་ཡོན་སྦྱོང་པ་བཏང་ཡོད་རང་ལུགས་སྔར་སྲོལ་ལམ་ལུགས་སྒྲིག་ལམ་རྣམ་གཞག་ཚུ་གཞི་རིམ་སློབ་གྲྭ་ཚུ་མཐར་འཁྱོལཔ་སྦེ་སྦྱང་བརྩོན་སྦེ་པའི་ཤུལ་ལུ།བློ་སེམས་ཆོས་ལུ་བསྒྱུར་བའི་ཤུགས་ཀྱིས་ནང་པའི་ཤེས་ཡོན་སྦྱོང་ནི་ལུ་སྤྲོ་བ་བསྐྱེད་ཆེཝ་ལས་སློབ་སྦྱོང་འབད་ནི་དོནལས་རྒྱ་གར་རྒྱལ་ཁབ་ནང་སོང་ཡོད།དང་པ་རང་རྡོ་རྗེ་གདན་ལུ་ལོ་ངོ་གསུམ་གྱི་རིང་ལུ་རིག་པའི་གནས་ལུ་སྦྱོང་བརྩོན་སྦེ་བའི་ཤུལ་ལས་གློག་རིག་གི་ཆོས་ཚན་ཌིབ་ལོ་མ།གཙུག་ལག་འོག་མའི་ཤེས་ཚད་ལག་ཁྱེར་དེ་བན་གྷ་ལོར་ཡོད་པའི་ནང་ལུ་ལོ་ངོ་གཅིག་གི་རིང་ལུ་སློབ་སྦྱོང་འབད་ཡོད།ནང་པའི་རིག་གཞུང་ངོ་མ་འདི་རྒྱ་གར་ལྷོ་ཕྱོགས་མ་ཡེེ་སོར་ལུ་ལོ་ངོ་དགུ་གྱི་རིང་ལུ་སློབ་སྦྱོང་འབད་ཡོད།སྤྱི་ལོ་༢༠༠༩་ལུ་སློབ་སྦྱོང་འབད་ཚར་བའི་ཤུལ་ལས་ཤེས་རིག་ལྷན་ཁག་ནང་ལོ་ངོ་གཅིག་གི་རིང་ལུ་སློབ་སྟོན་པ་སྦེ་ཕྱག་ཞུ་ཡོད་དེ་གི་ཤུལ་ལས་སྤྱི་ལོ་༢༠༡༡་ལུ་འབྲུག་རྒྱལ་འཛིན་གཙུག་ལག་སློབ་སྡེའི་ནང་གསེས་ཤེས་རབ་རྩེ་མཐོ་རིམ་སློབ་གྲྭ་ན་ལུ་སློབ་སྟོན་པ་སྦེ་མཛུལ་ཞུགས་འབད་དེ་ད་ཏོ་ཚུན་ཚོད་ཀྱི་བར་ན་ལོ་ངོ་ལྔ་དེམ་གཅིག་སོང་ཡོད་ལགས།།